Sembrar per recollir: LLIURAR-SE\nVolia compartir una anècdota però he vist que algú, molt més jove que jo, l'havia contada ja. Això no vol dir que siguis poc original - més aviat al contrari- sinó que d'una banda, has tingut molts alumnes, i, d'altra, que saps molt bé què dir i fer quan ets amb ells, perquè la lliçó d'aquell dia, que no cal repetir, va ser de les bones. A més, vaig aprendre amb tu biologia, que no està gens malament. No en sé molt del tema, però les teves classes, un munt de reportatges de bèsties i un germà, dos cunyats i unes tia i cosina segones biòlegs/òlogues m'han convertit en una mena de biòleg honorari, mal m'està el dir-ho. Per això crec que puc afirmar, contra una opinió que sembla prou estesa, que no pertanys a una espècie inclassificable. Ans el contrari, ets d'una mena ben coneguda encara que rara: la persona, el professor, que sap i vol donar-se. Tots vàrem aprendre amb tu biologia però vàrem aprendre, sobretot, de la teva íntima i irrepetible biologia. Com a professor que sóc, no has estat per a mi una font d'inspiració sinó una font d'expiració. Perquè saps transmetre la rica complexitat de la deu interna, sovint desbordant-la o deixant-la que es desbordi, i fer-la aflorar en els altres. Una tarda llunyana, parlo de finals dels setanta, aplegares alguns de nosaltres en un despatx-peixera de l'edifici de batxillerat i ens oferires uns llibres teus una mica en secret. Va ser el meu primer llibre de Rilke, l'antologia de la "Colección Austral". L'agafo d'entre els seus germans i l'obro per la pàgina setanta. Manllevo dos versos dels Nous poemes que, en una altra versió que sona millor en català, diuen:\nTotes les coses a les quals em lliuro\nEs tornen riques mentre em consumeixen\nCrec que encara sabràs fer rics a molts durant molts anys, consumint-te deslliuradament lliurat.\nUna abraçada a tu i a tots\nPublicado por Sílvia Menéndez-Cahué en 3:34


Rafinha: "Estic completament compromès amb l'equip"\n"El meu cap és al Barça", ha destacat el jugador brasiler, durant la presentació de la II Edició de la Cursa 'Barcelona en Marxa contra el Càncer'\n22 de nov. 18\nRafinha Alcántara ha parlat aquest dijous durant la presentació de la II Edició de la Cursa 'Barcelona en Marxa contra el Càncer'. L'internacional brasiler ha afirmat amb contundència: "Soc jugador del Barça i estic completament compromès amb l'equip. El meu cap és al FC Barcelona".\n"Les declaracions del meu pare van ser equivocades, ell va ser, precisament, qui em va ensenyar els valors de l'esforç i el treball per ser aquí", va afegir el jugador en relació amb les paraules de Mazinho sobre una possible sortida del '12' culer. "El que més em molesta és que es posi en dubte el meu compromís. Jugo al millor equip del món, la competitivitat és enorme i he d'esforçar-me i treballar per tenir oportunitats", ha afegit.\n"Ho donarem tot per guanyar l'Atlètic"\nSobre el duel contra l'Atlètic de Madrid, el brasiler ha destacat: "El partit parla per si sol, estem molt motivats i treballant fort a l'espera d'aquest duel, ho donarem tot". "L'Atlètic és un equip molt fort, aquest any la Lliga està sent molt complicada i serà un enfrontament directe on ho farem el millor possible per treure els tres punts", ha afegit.\nA més, Rafinha ha recalcat: "Com a jugador del planter et fa il·lusió jugar aquest tipus de partits, m'esforçaré al màxim per donar el millor de mi per tenir oportunitats". Finalment, ha explicat que "estic molt content per haver anat amb la selecció, sempre és meravellós representar el teu país, però ara toca canviar el xip".


Nova aplicació per pagar la zona blava des del mòbil més informació Aparcament metropolità\nPROGRAMA LLOGUER SOCIAL\nLes persones interessades poden contactar amb l'Ajuntament de Badalona a través dels telèfons 934 610 418 (OLH) i 934 608 400 (ENGESTUR), en l'horari de 9 a 14 hores. Tens un habitatge i el vols llogar? PROGRAMES D'HABITATGE DE LLOGUER SOCIAL. L'Ajuntament de Badalona busca habitatges per incorporar-los als seus programes de lloguer social. L'import màxim de la quota del lloguer no pot superar els 700 € al mes.\n+ 30 ANYS FENT\nMés de 30 anys treballant per Badalona Serveis\nInformació sobre l’habitatge protegit, rehabilitació i el lloguer i tràmit d’ajuts i subvencions.\nEngestur gestiona pàrquings per a residents a tota la ciutat i els aparcaments de rotació de Badalona.\nEngestur gestiona places d’aparcament d’àrea blava a diferents zones de la ciutat de Badalona.\nEl servei de grua municipal es duu a terme sota el comandament de la Guàrdia Urbana de Badalona.\nUN REPÀS PER LA HISTÒRIA D'ENGESTUR


Borsa de docents per a Can Calderon | Viladecans\nBorsa de docents per a Can Calderon\nAl centre municipal de promoció econòmica Can Calderon volem comptar amb la teva vàlua professional per a impartir les nostres accions formatives: des de cursos de formació ocupacional a aprenentatge d’idiomes, passant per diverses especialitats que s’inclouen en programes i projectes de foment de l’ocupació.\nEn aquests moments està obert el termini de recollida de dades de docents per al curs 2017-2018 en els següents programes:\n- Programes de Formació i inserció\n- Mentoring laboral per a la inserció professional.\nConsulta les condicions específiques de cada un dels programes.\nProgrames de formació i inserció (pdf 171.43 Kb )\nMentoring laboral per a la inserció professional (pdf 38.53 Kb )\nFoap (pdf 39.45 Kb )\nEn el cas de participar com a docent en programa de joves caldrà presentar el Certificat de delictes de naturalesa sexuals.\nEn el cas de treballadors assalariats i d’autònoms, la Certificació de la Tresoreria General de la Seguretat Social.\nEn el cas de treballadors voluntaris o amb beca, un certificat de l’organització o empresa.\nPots demanar més informació trucant al telèfon del centre, 936 351 804, o emplenant el següent formulari.\nNom del titular *\nProgrames o especialitats d'interès *\nEscriu els programes o especialitats en els que t'interessi opta\nMòduls d'interès *\nmòduls dels que tinguis interès


L'Església investiga 251 possibles casos d'abús sexual a menors a Espanya\nEl cas més antic va ser el 1943, mentre que l'últim que han registrat és del 2018.\nUn membre del gabinet militar de Macron hauria abusat sexualment d'una jove\nLa investigació i el procés judicial estan en marxa.\nDetingut un home per abusar sexualment d'una menor d'edat al Vendrell\nLa persona detinguda és un pastor d'una església.\nDetingut per un presumpte abús sexual a una menor de 13 anys Vilanova i la Geltrú\nLa detenció es va produir hores després que la menor presentés la denúncia acompanyada d'una amiga de la mateixa edat. "Poques hores després de la denúncia verbal de la víctima, que anava acompanyada d'una amiga, ambdues de 13 anys, les quals van aportar dades i imatges, detenim l'agressor, major d'edat, per un abús sexual", ha indicat el cos de seguretat local a la xarxa social.\nLa Guàrdia Civil deté 35 persones en set províncies per abús sexual de menors\nAlguns d'aquests individus després d'haver consumat la trobada sexual, no volien perdre el contacte amb ells i els seguien enviant missatges per quedar i animar-los a continuar amb la relació\nUna dona s'enfronta a deu anys de presó acusada d'abusar sexualment d'un amic de la seva filla menor\nTant la víctima com la seva germana van ser declarats en situació de desemparament al setembre de 2014 i van passar a acolliment residencial en diferents centres de protecció de menors.\nDetinguts dos italians per abusar sexualment de dues noies que havien drogat a Barcelona\nEls Mossos d'Esquadra han detingut dos turistes italians de 23 anys per presumptes abusos sexuals contra dues noies a Barcelona després drogar amb un medicament, informa la policia catalana aquest diumenge en un comunicat.\nDetingut un home per reiterats abusos sexuals a la filla de la seva parella\nLa mare de la jove també ha estat detinguda per suposat maltractament físic i psicològic\nCondemnat a vuit anys de presó per abusar d'un adolescent de 14 anys\nLa sentència ja és ferma després que el Tribunal Superior de Justícia de Cantàbria, com a òrgan d'apel·lació, i ara el Tribunal Suprem, hagin desestimat els recursos de la representació.\nJutgen un home per assaltar a sis dones i agredir sexualment una a Terrassa\nNo va aconseguir robar més de 20 euros però atemoria les seves víctimes.\nMaristes Catalunya avalua indemnitzar víctimes d'abusos sexuals\nLa comissió de reparació de les seqüeles causades per abusos en el si de la institució començarà avaluant a 31 víctimes de Mans Petites.\nPresó provisional per al detingut per una agressió sexual amb "tocaments violents"i tres abusos a Lleida\nEl presumpte agressor sexual les abordava per l'esquena, els tapava la cara i portava a terme els assalts amb "rapidesa", segons els Mossos, el que va dificultar la investigació des que van tenir notícia de la primera agressió, al barri de Pardinyes (Lleida).\nEl bisbe de Solsona, Xavier Novell, ha revelat que dos capellans de la Diòcesi van abusar de vuit menors entre els anys 50 i 70.\nEl tribunal ha decidit no dictar una pena de presó i ha imposat una multa de 13.800 euros i una indemnització de 2.500 euros a la parlamentària andalusa.\nAugmenten un 12% els delictes sexuals denunciats en el primer semestre\nDe gener a juny de 2018 es van denunciar 799, mentre que el 2019 es van comptabilitzar 829 denúncies de violacions.\nHarvey Weinstein arriba a un acord extrajudicial per posar fi als casos d'abús sexual\nEl productor haurà de pagar 44 milions de dòlars per resoldre la part civil de les seves demandes, però encara s'enfronta a deu anys de presó per dos delictes d'abusos sexuals.\nVox suspèn de militància el president de Lleida per l'escàndol d'abusos sexuals a un discapacitat\nInvestiguen si José Antonio Ortiz Cambray consumeix pornografia infantil.\nSobre l'intèrpret penja una pena de 5 anys de presó si és declarat culpable. La defensa de Spacey ha optat per no fer declaracions ni fora ni dins de la sala.\nEls abusos sexuals a menors no prescriuen fins que la víctima faci 30 anys\nActualment es compta quan la víctima fa els 18 anys i els delictes prescriuen entre 5 i 15 anys després.\nLa majoria han estat condemnats per tribunals a Andalusia (8.567), Catalunya (7.015), Comunitat Valenciana (5.692) i Madrid (4.683).


“El PSPV s’ha desconnectat de la gent per haver apostat per les vaques sagrades”\nENTREVISTA | Roger Cerdà\nL’alcalde de Xàtiva clama per un “paper predominant” en el PSPV per als alcaldes joves sense qüestionar el lideratge de Ximo Puig\n04/07/2017 - 22:16h\nRoger Cerdà, alcalde de Xàtiva. JESÚS CÍSCAR\nRoger Cerdà (Xàtiva, 1979) fa dos anys que és alcalde del PSPV-PSOE en l’Ajuntament de Xàtiva després de quatre de governs amb majoria absoluta d’Alfonso Rus (PP), l’expresident de la Diputació de València caigut en desgràcia per la imputació en el cas Taula. Llicenciat en farmàcia i comercial en un laboratori farmacèutic, Cerdà analitza la seua gestió i la situació del PSPV-PSOE abans de les primàries que enfrontaran Ximo Puig i Rafa García per la secretaria general.\nPregunta. Dos anys sense Rus. Dos anys amb Cerdà. Què ha canviat a Xàtiva?\nAra hi ha un govern que aposta pel treball, l’honradesa i la transparència. L’alcalde està pendent de Xàtiva les 24 hores del dia, no deixa la ciutat per ocupar-se d’altres coses i afronta els problemes. Pense que la ciutadania ara està tranquil·la després dels episodis negres del final del mandat passat.\nEl PP va deixar l’Ajuntament de Xàtiva amb 24 milions d’euros de deute.\n18 a bancs i sis d’un altre tipus, a proveïdors o per sentències judicials. Tenim clar que cal eliminar càrrecs superflus i un dels nostres objectius és reduir el deute. Sense deixar de prestar serveis, hem fet més amb menys: baixant la despesa corrent, incrementant la competència entre proveïdors o millorant processos hem amortitzat milions de deute en dos anys, a quatre per any. I hem abaixat l’IBI. Aquest govern no té amics corruptes.\nLa plaça de bous impulsada per Rus va costar 12 milions d’euros. Encara no està acabada, no té llicència i, a més, Xàtiva no vol bous.\nL’acabarem quan tinguem diners per a convertir-la en un espai multiusos. Ara no és el moment. Hi ha prioritats pel que fa a enllumenat, xarxa d’aigua potable o inversions estratègiques que no permeten abordar aquest problema.\nCom n’és, de pesant, l’herència del PP?\nTreballem en un pla d’inversions seriós i meditat que pretén esmenar els errors del passat. Per exemple, hem hagut de pagar, després de sentències judicials, dos milions d’euros per un centre cultural acabat amb sobrecostos importants o mig milió per la remodelació del nucli antic. També, indemnitzacions per un milió d’euros als propietaris d’uns terrenys a què es va prometre un permuta en una àrea urbanística que finalment no es va desenvolupar. Això no es pot repetir.\nHan fallat els controls administratius durant l’etapa del PP a Xàtiva?\nSi un alcalde roba o falseja una adjudicació, hi ha funcionaris que miren cap a una altra banda. Altres vegades el criteri polític s’imposa al legal. Això ara ha canviat: la llei s’hi aplica estrictament. Els fets dels quals s’acusa Rus, però, han tingut lloc majoritàriament fora de Xàtiva.\nEl PSPV-PSOE governa en coalició amb EU i Compromís. La seua relació amb EU és tensa.\nNo. Tenim discrepàncies, però menys que en l’última etapa del PP, quan les diferències internes eren més importants que les que tenim ara. Les relacions són bones; la gestió, també. Les diferències són de fons i sempre salvables.\nTrànsit i mobilitat urbana Hi ha un pla 'Grezzi' per a Xàtiva?\nHem convertit la plaça del Mercat en zona de vianants després d’un diàleg amb tots els implicats i impulsarem un pla de mobilitat sostenible en què, segurament, s’estudiarà la conversió en zona de vianants d’alguns carrers del nucli antic. A curt termini, i per la nostra orografia, no preveiem un pla semblant al de València per a Xàtiva.\nEl Govern valencià lamenta les càrregues burocràtiques que ralentitzen el funcionament de l’Administració. Vosté va arribar a l’alcaldia després d’anys en l’empresa privada. Treballa de manera eficient el seu ajuntament?\nEls canvis que tots esperem no hi arriben amb la rapidesa buscada, és cert. L’Administració treballa amb molta precarietat. A Xàtiva, on el 50% de la plantilla municipal no ha passat cap procés selectiu, s’ha impedit que els millors accedisquen a l’Administració. Volem solucionar això i treballem molt per millorar l’organització interna.\nVosté va donar suport a Susana Díaz, que va ser escombrada per Pedro Sánchez a la Comunitat Valenciana, inclosa Xàtiva.\nPensava que era la millor opció. Havia guanyat les eleccions andaluses i tenia un pla bo per al PSOE. Em vaig equivocar, a la vista de la decisió de la militància. La victòria de Sánchez ha estat contundent. Li desitge sort i tindrà tot el meu suport com a secretari general, perquè aquests processos s’obrin i, una vegada s’acaben, s’han de tancar.\nAra votarà Ximo Puig en les primàries per a la secretaria general del PSPV-PSOE.\nGràcies a la seua faena governem la Generalitat i la bicefàlia —que el secretari general no fóra el president del Consell— no seria positiva en aquest moment. Cal reforçar Puig, que serà candidat a la reelecció, i ha de ser ell, com a secretari general, qui faça canvis en el partit.\nEl rival de Puig, Rafa García, diu que el PSPV “és mort”.\nNo hi estic d’acord. Governem la Generalitat i molts ajuntaments. Un partit sense musculatura o vitalitat no tindria la representació institucional que té el PSPV. No té sentit qüestionar el lideratge de Puig, encara que cal deixar passar gent nova. La direcció ha de ser més reduïda i la secretaria d’organització ha de tenir vocació de treballar per al partit i integrar sensibilitats.\nS’ha desconnectat el PSOE d’una gran part de la societat?\nEn certa manera, sí. En això reivindique el paper fet en municipis de dimensió mitjana amb alcaldes socialistes, on s’ha treballat bé. No hi ha vaques sagrades en les llistes, s’ha optat per candidats joves i amb projecció, integrats en la societat i que poden donar resposta als problemes dels veïns. Això no s’ha fet en altres nivells i, per això, el PSOE està situat on està situat.\nAquests alcaldes (Jorge Rodríguez, Ontinyent; Diana Morant, Gandia; Marta Trenzano, Algemesí; vosté mateix) poden protagonitzar el canvi en el PSPV?\nAcí s’han fet les coses bé. Hi ha una bona faena de gestió i en les agrupacions. Es governa, de vegades amb majoria absoluta. Aquest congrés és el moment perquè aquesta generació d’alcaldes faça un pas cap avant i assumisca un paper predominant en el PSPV.\nQuè distingeix, o ha de distingir, el PSOE dels seus competidors en l’esquerra electoral, Compromís i Podem?\nLa capacitat i l’experiència de gestió. Cal valorar que el PSOE és un partit de govern que ha protagonitzat la transformació social d’aquest país. Si perdem la referència al nostre passat, ens posem en peu d’igualtat amb altres. El nostre bagatge en les institucions és millor.\nLi agradaria ser president de la Generalitat?\nM’agradaria ser reelegit com a alcalde de Xàtiva en les eleccions del 2019.


4t Diumenge d'Advent | parroquiesmontornes\n«No tinguis por, Maria. Has trobat gràcia davant de Déu. Concebràs i tindràs un fill, i li posaràs el nom de Jesús. Serà gran i l’anomenaran Fill de l’Altíssim»\nLluc 1, 30-32\nUN ANUNCI QUE DEMANA SER ACOLLIT\nCada dia, s'envien per WhatsApp uns 100 mil milions de missatges al dia. Constantment rebem informació. Quants grups tens silenciats al telèfon? Quants missatges no revises a l'email i els esborres com si res? Estem sobre informats i moltes vegades saturats de paraules, imatges i vídeos.\nAmb tanta informació, costa separar el gra de la palla, el que és important del superficial... I aquest és un exercici important.\nEl 4t diumenge d'Advent té dues vessants. Per una banda, l'anunci de l'Arcàngel Gabriel a la Mare de Déu i, per l'altra, l'acollida que ella fa del seu missatge i les conseqüències que transformen la seva vida, i la de tota la humanitat.\nQUAN S'APROPA EL NADAL, QUÈ ESCOLTO?\nEm preocupen més els missatges sobre com ha de ser un Nadal ple de tot i perfecte, artificialment feliç, com em proposen els mitjans o realment poso atenció en què vol dir-me Déu amb el Naixement del seu Fill, Jesús?\nFins i tot, en aquest any estrany, «escolto» el que està passant amb els ulls de la fe o em desespero i penso que tot és una porqueria i visc així, el millor possible, pensant només en mi i en els meus familiars més propers?\nI si al final és possible que vingui la família a casa, em preocuparé només per rebre-la amb un bon menjar i begudes, o penso que és millor realment rebre'ls amb el cor obert, amb els seus defectes i les seves mancances?\nEm preocupo per escoltar el que em diuen aquells amb els que no "connecto" tant o els que són «pesats» —l'oncle que es passa amb les copes; la cunyada que sap més que ningú, i de tot evidentment...; la cosina que deixa als seus fills fer el que vulguin en casa aliena—? Els deixo entrar al meu cor com Maria va fer amb les paraules de l'àngel, o millor discuteixo i acabem mig enfadats o enfadats del tot, com cada any?\nParlo de Déu amb els meus fills o deixo que el tsunami del consumisme i del Nadal buit m'arrosegui, amb els missatges que no tenen cap lligam amb el Naixement del Nen Jesús?\nAquest últim Diumenge d'Advent podríem intentar escoltar als altres i acollir-los. Rebre al Nen Jesús i compartir amb els altres aquesta GRAN NOTÍCIA... Deixar que entrin en el nostre cor i estimar-los, a Jesús i als altres... Vols provar-ho?\nMira el post de Mn. Oriol del 4t Diumenge d'Advent\nAquest últim Diumenge d'Advent, et proposem algunes idees per viure l'època d'Advent amb profunditat i alegria, en família, en 6 seccions diferents.\n5 DADES per saber què son...\nO millor dit... Qui son els àngels?\nD'on venen? Els àngels apareixen a la Bíblia i són éssers espirituals no corporals, creats per Déu. Són missatgers i servidors de Déu. A més a més, son éssers intel·ligents i lliures.\nQuè fan? Els àngels estan contínuament glorificant Déu i moltes vegades estan presents en la Bíblia, enviats per Déu: tanquen el Paradís, aturen la mà d'Abraham quan està a punt de sacrificar al seu fill Isaac, acompanyen als profetes i, especialment, donen missatges importantíssims sobre Jesús. Per exemple, l'àngel va anunciar a Maria el Naixement del Nen Jesús, va dir a Sant Josep que la rebés o que marxessin cap a Egipte. També un àngel va informar a Maria Magdalena, Maria la de Santiago i Salomé de la Resurreció del Senyor...\nÀngel de la guarda? L'Església catòlica venera els àngels i considera que ajuden a totes i cadascuna de les persones. Tos tenim el nostre àngel i és molt bo dialogar amb ell i demanar-li que ens ajudi a estimar més a Déu, perquè els àngels encara que tinguin cura de nosaltres, veuen constantment el rostre de Déu.\nDiferència entre un àngel i un arcàngel. A la Bíblia només es mencionen 3 arcàngels: Miquel (Apocalipsi 12,7), Gabriel (Lluc 1,9) i Rafael (Tobit 12,5). Arc significa «principal» i els arcàngels son àngels més propers als éssers humans.\nAltres noms d'arcàngels... Encara que al llibre de Tobit l'arcàngel Rafael digui: «Jo soc Rafael, un dels set àngels que entren i s’estan a la presència gloriosa del Senyor.» (12,5), com a catòlics només coneixem els noms que t'hem mencionat abans. Al llibre d'Enoc i altres de la tradició jueva es mencionen altres noms, com Uriel, Barachiel , Jehudiel i Saeltiel, però l'Església considera la seva invocació espiritualment perillosa, ja que no se sap a qui s'està invocant...\nVols saber què diu l'Església sobre les àngels?\nENERGIES I RITUALS D'ÀNGELS?\nque no et confonguin!\nEncara que fa (quasi) 21 anys, amb l'arribada de l'any 2000 la New Age va posar «de moda» una nova devoció dels àngels, Sant Pau ja parlava al segle II de les persones que confonien al culte als àngels amb la fe veritable: «I que tampoc no us privi de la victòria final ningú dels qui es complauen a sotmetre’s als àngels i a donar-los culte; aquests s’abandonen a les visions que han tingut i s’enorgulleixen sense cap motiu, enduts per les seves idees purament terrenals. A més, no s’adhereixen al qui és el cap, aquell gràcies al qual tot el cos se sosté i es manté unit per mitjà de les juntures i els lligaments, i va creixent per obra de Déu.» (Col 2,18-19)\nAixí, la visió «angelical» que proposa la New Age no té RES a veure amb l'ensenyament de l'Església Catòlica. Aquesta gent fan rituals, invoquen noms o inviten als àngels a visitar a les cases. Segons aquesta tendència...\nDiuen que... Els àngels es poden invocar i fins i tot se'ls hi posen ofrenes perquè els hi agraden molt. Per exemple, els deixen fruita fins que es podreix. Els àngels fan "intercanvis", per aconseguir els seus desitjos.\nCom a catòlics sabem que la voluntat de Déu no es pot manipular, i amb Ell no fem intercanvis. Acceptem el que Ell vol per nosaltres.\nDiuen que... La Mare de Déu és un àngel. Alguns barregen la pregària del Rosari amb la invocació dels àngels. Un absurd, que no té cap connexió amb el que som els catòlics.\nLa Mare de Déu no és un àngel. És la Reina del Cel, i fins i tot, la Reina dels àngels, però Ella està en altre nivell, al ser la Mare de Jesús.\nMencionen... arcàngels i àngels que no apareixen a la Bíblia i que pertanyen a la Càbala jueva... Fins i tot les mascotes, com els gossos, tenen un àngel protector.\nCom t'hem dit abans, a la Bíblia només es mencionen 3 arcàngels i és perillós espiritualment invocar allò que no sabem si és bo o dolent. A més, els animals no tenen una ànima immortal com la nostra.\nDiuen que... curen malalties a través dels àngels, aprofitant-se de persones desesperades o ignorants, que busquen la cura de malalties com el càncer o la SIDA... Metges de països del tercer món es troben sovint amb persones que ja no poden curar-se per haver confiat en aquestes creences.\nLa fe és molt important quan estem malalts, però és completament irresponsable abandonar un tractament mèdic.\nLes virtuts de la setmana:\nl'ACOLLIMENT i l'ANUNCI\nLa paraula acollir al diccionari té definicions molt boniques, como rebre o acceptar. Acollir és rebre l'altre al nostre cor i acceptar la seva manera de ser.\nPer la seva banda, com a cristians estem convidats a sentir l'anunci de la Paraula de Déu i, alhora, a escoltar als altres i acollir-los. És com si fos un circuit. Com ho pots fer?\nCom a adults: Escoltant amb paciència a les persones, fins i tot les que no són les teves favorites i intentar acceptar-les com són; no criticar, no discutir. Parlant de Déu Pare o de Jesús amb els fills i amics, sense vergonya ni complexes...\nCom a nens: Fent cas als adults; jugant i compartint amb les persones que no ens cauen tan bé, no queixant-se ni barallant-se amb els germans, cosins, amics... Parlant de Jesús obertament, convidant algun amic a catequesis...\nEls personatges de la setmana:\nAquesta setmana la cosa va de 2 en 2, i així com tenim 2 virtuts, tenim 2 personatges:\nEn hebreu el seu nom significa "Déu és fort" o "força de Déu". És el missatger de Déu que fa missions especials, com anunciar a Zacaries, el pare de Sant Joan Baptista, el naixement d'aquest, i la seva missió més important: anunciar a Maria i proposar-li, de part de Déu, de ser la mare de Jesús.\nJosep va acceptar a Maria, embarassada, i va confiar en Déu, amb un amor, un respecte i una delicadesa impressionants. A la terra va ser el pare de Jesús, el va cuidar i protegir. Va tenir la valentia de fugir cap a Egipte i, a més, ens sorprèn perquè sempre es va quedar en segon pla, sense fer soroll...\n2021! Any de Sant Josep!\nEncara que a l'Església venerem molts sants, Sant Josep és sense cap dubte uns dels més TOP! Per això, el Papa l'ha escollit com a patró de l'Església Universal i li dedica aquest nou any 2021.\nLlocs i símbols del 4t Diumenge d'Advent:\nEl prat: on un nen petit, pasturarà i el llop i l'anyell, la pantera i el cabrit, el vedell i el lleó.\nLa pau: el gran do de Déu, la seva promesa completa.\nSi vols saber més, mira la pàgina de la Conferència Episcopal Espanyola.\nEl Nen Jesús ja quasi és aquí!\nI per això, aquesta setmana farem dues coses:\nUna manualitat xulíssima, perquè tots els que entrin o surtin de casa recordin que Jesús ja s'atansa!\nMoltes obres bones que escriurem en un paper, el retallarem en tires i les portarem el dia de Nadal, perquè estigui calentó amb el nostre amor...\nJESÚS JA ARRIBA!\nI tots a casa hem de tenir-ho present!\nPer això hem pensat que t'agradaria fer aquesta manualitat per la porta de casa (o de la teva habitació) amb àngels i picarols, que quan es moguin ens anunciaran que el Nen Jesús arriba ja!\nT'estic preparant un bressol amb el regal que més t'agrada!\nEls nadons neixen despullats i necessiten que els vesteixin i els posin en un bressol calentó, on estiguin còmodes i tranquils per dormir.\nQuan Jesús va néixer, la Mare de Déu només tenia bolquers i va haver-ho de posar en un pessebre, amb palla, per que no tingués fred.\nTu, com la Mare de Déu, pots posar a Jesús en un bresol molt calentó, és a dir, el teu cor. Però el teu cor, no pot estar de qualsevol manera, sinó ple d'obres d'amor!\nPer això, pots escriure totes les coses bones que facis aquests dies d'Advent (ja queda poquet, t'has d'afanyar!), retallar-les i portar-les el dia de la Missa de Nadal! Li donarem al Nen Jesús i les deixarem a l'altar mentre tinguem el pessebre.\nAquest Diumenge porta el Nen Jesús a Missa!\nI al final de la celebració...\nMossèn Oriol els beneirà tots!!!!\n(I saps per què serveix això de beneir coses? Significa que una imatge —o un objecte, com una creu o fins i tot una casa o un cotxe—, es dedica perquè serveixi a Déu!)


IB3 | Arrenca el sistema de cita prèvia per Tots Sants a Vila\nPortada > societat > Arrenca el sistema de cita prèvia per Tots Sants a Vila\nEs podrà reservar plaça sempre per un màxim de 3 persones i escollint franja horària de dues hores\nLa festivitat de Tots Sants acostuma a atreure unes 10.000 persones als cementeris del municipi d’Eivissa. Per evitar-hi aglomeracions, l’Ajuntament d’Eivissa ha posat en marxa un sistema de cita prèvia per repartir els visitants en diferents franges horàries i poder respectar la cabuda màxima.\nL’Ajuntament d’Eivissa va decretar el passat 2 d’octubre el tancament dels cementiris com a mesura complementària a les restriccions adoptades pel Govern Balear. Però, davant la millora de les dades sanitàries divendres passat es va decidir reobrir. Durant la festivitat de Tots Sants, no obstant això, només s’hi podrà accedir reservant entrada.\nEl sistema de cita prèvia ja està operatiu des d’aquest matí a la pàgina web de l’Ajuntament i també a un telèfon gratuït. Durant els propers 10 dies es podrà reservar plaça sempre per un màxim de 3 persones i escollint franja horària de dues hores, tot i que es recomana que la visita no es perllongui més de 30 minuts. Els visitants hauran de presentar el correu de confirmació de reserva a l’entrada, on se’ls prendrà la temperatura.\nLa reserva anticipada serà necessària per als dies 30 i 31 d’octubre i 1 i 2 de novembre.\nLa resta de municipis no preveuen cap sistema de cita prèvia per aquestes dates tan assenyalades, però sí mesures complementàries, com la presa de temperatura a l’entrada o un vigilant per controlar que no es superi l’aforament permès. Es el cas de Sant Antoni, Santa Eulària i també de Formentera. A Sant Joan i Sant Josep els ajuntaments encara perfilen les mesures a prendre


Fatboy Slim Live comentaris Oxjam Kissy es venen - notícies i ressenyes dentreteniment | CAT.rickylefilm.com\nREVISIÓ: Fatboy Slim al festival de Oxjam\nAra en el seu cinquè any, el Festival Oxjam, dirigit per Oxfam, continua guanyant terreny com l'esdeveniment per a aquells que volen veure grans actes en el més íntim dels locals més - una botiga de caritat.\nNit del llançament de dilluns a la nit veu el gran i el bé d'electro baixi a la botiga d'Oxfam de Dalston durant positivament el sostre criar tres hores d'home com jo, Kissy Sell Out i Oxjam incondicional Fatboy Slim.\nSent el seu Oxjam tercera vegada com a cap de cartell, Fatboy Slim, també conegut com Norman Cook, va parlar amb GLAMOUR.com exclusivament sobre el que fa que aquests concerts tan especials.\n"Jo i la dona tenen una llarga història amb Oxfam, i, quan Oxjam va arribar, semblava que la cosa perfecta per a mi fer. No es tracta de fer grans concerts en directe a l'estadi de Wembley, es tracta de les bases. És divertit, i tothom poden involucrar-se ".\nDe fet, les botigues de caritat han mantingut durant molt temps un lloc especial al cor de Cook, en revelar com les seves seccions musicals han inspirat el seu propi treball. "Es tracta més de vinil. Probablement la meitat de les mostres en els meus èxits van venir de botigues de caritat."\nEn arribar, nosaltres també fer un recorregut parada de xiulada dels millors tresors de la botiga, que encara estan disponibles per comprar a tot el concert. Em decidir-se per una anhelada per Fedora porpra abans d'aturar al bar d'expedient, que està situat al costat de la secció de llibres clàssics. Llavors, després que empenyem nostre camí cap al front, se'ns tracta d'un conjunt particularment brillant d'anti-Boy Band Man Like Me. Complet amb rutines de ball i un frontman carismàtic, la llaminadura grup a nosaltres per a una selecció dels seus èxits, incloent l'himne ciutat de Londres.\nDesprés d'un breu respir, les multituds realment comencen a empacar en com Kissy Sell Out porta a les cobertes amb un conjunt típicament frenètica i entusiasta que no pot ajudar a aconseguir tots nosaltres anar. Reproducció de tot, des de Vivaldi a The Verve, intercalades amb alguna casa clàssica, les barreges de tornada a l'esquena i la improbabilitat mash-ups estableixen positivament el llistó d'una nit de festa sense parar.\nEn el moment més fi de Brighton Fatboy Slim colpeja les cobertes, estem just al davant mentre s'obre amb els primers compassos de la seva ex número 1 Lloança sola Vostè. No obstant això, com un dels DJ més importants d'Europa, coneguda per ordenar una multitud de gairebé 250.000 a la platja de Brighton, Fatboy Slim no es va adormir en els llorers de cop ple. En canvi, es remescla d'una sèrie de vells pop i dance favorits, incloent bona vida, Rolling In The Deep Adele i fins i tot Diddy està tornant a casa.\nMolt aviat, el final és a prop, i el públic es tracten al clàssic Rockafeller Skank. No obstant això, ni un de sol de jugar l'espera, es barreja amb la satisfacció dels Rolling Stones, i el públic realment es deixen portar.\nI igual que tots estem ballem a terme. A mesura que els llums s'apaguen, un joc èpic de Fatboy Slim arriba a la seva fi, i després de tres hores d'escoltar la crème de la crème d'electro britànica, estic de sobte va recordar que aquest no és un lloc de música en absolut, sinó simplement una mica botiga de east London.


--> El dimecres se celebrarà l'acte de 'Lliurament dels VII Premis Contes per la Igualtat' - elseisdoble.com\nEl Grup de Debat per la Igualtat té el plaer de convidar-la/lo a l'acte de Lliurament dels VII Premis Contes per la Igualtat, que hem organitzat enguany amb el patrocini de l’Editorial Bromera i la col·laboració de l’Ajuntament d’Alzira, Conselleria d'Igualtat, Diputació de València, Edicions 96, l'Escola de Persones Adultes, l’associació Alteris, l’entitat Caixa Popular, Adafir,La Llibreria, Llibreria Trencadís, Llibreria Erasmus, Reclam Editorial, Fundació CEPAIM, Departament de Salut de la Ribera, Projecte RIU, FISABIO i la Societat Musical d’Alzira.\nTindrà lloc al pati porticat de la Casa de la Cultura d'Alzira, Escoles Píes, 3, el dimecres dia 7 d'octubre, a les 18h. Haurem de seguir les mesures i protocol que ens marca la Casa de la Cultura: Mascaretes, limitació d'aforament, utilització del líquid hidro-alcohòlic de l'entrada. Des de l'associació treballem la sensibilització per a previndre i aconseguir eradicar les violències masclistes. Gaudirem de la lectura dels contes del primer premi de cada categoria. per les autores i autors. En adjunt, informació dels contes seleccionats i saluda-invitació.


Kwatera Studio Hoczew Hoczew Polònia - Ofertes d'hotels amb els MILLORS DESCOMPTES EN LÍNIA\nHoczew 137, Hoczew, Hoczew, Polònia, 38-604 - Veure al mapa\nTant si es tracta d'un viatge de plaer com si és de negocis, Kwatera Studio Hoczew és una elecció d'allotjament magnífica quan visiten Hoczew. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Kwatera Studio Hoczew és compromet a que la seva estada sigui el més còmoda possible. L'hotel ofereix accés a una gran gama de serveis, inclosos Wi-Fi gratuït en totes les habitacions, aparcament de cotxes, habitació familiar, instal.lacions de barbacoa.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, aparell de televisió, cuina americana, nevera a cada habitació. L'hotel ofereix instal.lacions fantàstiques, incloses esquí, jardí, per ajudar-vos a relaxar després d'un carregat dia a la ciutat. Gaudeixi d'incomparable serveis i d'una localització de prestigi a Kwatera Studio Hoczew.\nTots els tipus de viatgers (11) Famílies amb infants petits (4) Famílies amb infants grans (5) Grups (2)


València acollirà les semifinals i la final de l’Eurobasket Femení 2021 • Fundación Trinidad Alfonso\nValència acollirà les semifinals i la final de l’Eurobasket Femení 2021\nL’Eurobasket 2021 d’Espanya i França ha canviat els seus rols i finalment serà València la seu que acollirà la semifinal i la final del torneig. Així ho ha aprovat hui el Board de FIBA Europa, celebrat per via telemàtica. Així, el Pavelló de la Font de Sant Lluís, que ja havia de ser seu de dos fases de grups, i dels seues respectius encreuaments de quarts de final, veurà també la lluita per les medalles i els partits que dirimiran les posicions situades entre el cinqué i el huité classificat.\nFIBA Europa puntualitza en el seu comunicat que la Federació Francesa de Bàsquet manté la condició d’organitzadora del Campionat d’Europa juntament amb la FEB, ja que encara acollirà les altres dos fases de grups, i els seus corresponents encreuamnets de quarts, en una seu que haurà de ser determinada més avant. D’esta manera, la capital valenciana adquirix un important paper protagonista, ja que acollirà els partits més importants de la competició.\nEn la primera adjudicació conjunta perquè foren França i Espanya les seus d’este Eurobasket 2021 hi havia tres escenaris: Lió i València, que acollirien les lliguetes de la fase de grups, i París, on se celebrarien les semifinals i la final del torneig. Amb este canvi, propiciat per la renúncia de la Federació Francesa a este rol principal, i a l’espenta de València, esta acollirà, a més dels grups que ja tenia assignats i els seus corresponents quarts de final, les semifinals i la final del campionat. Este pas avant de la seu de València s’ha donat gràcies, també, a l’aposta econòmica de la Fundació Trinidad Alfonso, que augmentarà la partida del programa PAC_CV Plus, en la qual s’enquadrava la competició.\nL’Eurobasket 2021, que se celebrarà conjuntament a Espanya i França, serà l’edició número 38 d’un torneig promogut per la FIBA que es va celebrar per primera vegada l’any 1938, a Itàlia. València i Lió seran els escenaris en els quals se celebrarà la primera fase. Cada ciutat acollirà dos dels quatre grups i la ronda de quarts. El dijous 17 de juny de 2021 arrancarà la competició, la primera fase de la qual conclourà el diumenge 20. Els partits de huitens es jugaran el dilluns 21 i els quarts de final el dimecres 23. La fase final tindrà lloc el 26 i 27 de juny al pavelló de la Font de Sant Lluís (“la Fonteta”).\n“Quan la FEB ens va plantejar esta opció vam tindre molt clar que havíem de fer un pas avant i fer l’esforç per a convertir València en la seu de la final de l’Eurobasket. Estem també contents per poder oferir bones notícies enmig d’esta situació que estem vivint, estem fent un esforç perquè, quan això passe, estiguem tots més actius que mai perquè la recuperació, en tots els nivells, siga el millor i més ràpida possible, i a això ens espenta molt el nostre president, Juan Roig, amb el seu impuls moral i econòmic”, va explicar Elena Tejedor.\nLa celebració d’este Eurobasket en 2021 a València es va produir gràcies a la creació de ‘PAC_CV Plus’, una línia de treball impulsada per la Fundació Trinidad Alfonso que pretén acostar a la Comunitat Valenciana un bon nombre de competicions internacionals del màxim nivell per a continuar consolidant este territori com la\nComunitat de l’Esport. A més de l’Eurobasket, hi ha altres tres esdeveniments confirmats dins d’este programa: el Mundial sub-20 de Rugbi que es disputarà a la Vila Joiosa, el Mundial de Gimnàstica Rítmica, que es disputarà a València l’any 2023, i el Mundial d’Handbol Femení, que tindrà tres seus a la Comunitat Valenciana (una en cada província) i que se celebrarà l’any que ve. Per a l’atracció d’estes competicions i totes les que puguen sorgir, la Fundació Trinidad Alfonso destinarà un pressupost de 15 milions d’euros, que s’executaran entre 2020 i 2024, cinc anys en què els valencians, alacantins i castellonencs disfrutaran de l’esport al més alt nivell. L’ajuda a les federacions tindrà dos condicions: l’ajuda mai podrà superar el 50 % del pressupost total (este pressupost serà sempre validat pel COE) i, en qualsevol cas, tindrà un màxim d’1,5 milions d’euros per Mundial o Europeu.\nPrevious Post Reunió virtual de la Fundació Trinidad Alfonso i el COE per a donar suport als seus esportistes\nNext Post “Volem omplir la Fonteta en l’Eurobasket 2021 femení”


Nova línia de P1 a l'Escola Bressol Municipal Ralet Ralet de Matadepera - Diari de Terrassa\nNova línia de P1 a l’Escola Bressol Municipal Ralet Ralet de Matadepera\nL’escola bressol compta amb un excés de demanda pel pròxim curs\nL’Escola Bressol Municipal Ralet Ralet compta amb una nova línia de P1 davant la important demanda de places d’aquest grup pel pròxim curs 2021 – 2022.\nS’han presentat 44 sol·licituds per infants nascuts el 2020 i tan sols hi ha 18 places vacants. És per això que l’Ajuntament de Matadepera ha decidit obrir una nova línia per l’escola bressol municipal. El centre està autoritzat pel departament d’educació de la Generalitat de Catalunya a tenir 3 aules de P1 en funcionament. De manera que, amb l’obertura d’aquesta nova línia, la Ralet Ralet oferirà plaça a 13 infants més, sent la ràtio màxima permesa per aula en la franja d’edat d’un a dos anys.\nFonts de la Regidoria d’Educació afirmen que “s’ha donat una situació ben insòlita”. No només hi ha hagut una alta demanda al curs de P1, sinó que als altres dos nivells, P0 i P2, també hi ha més demanda que oferta i s’han donat situacions d’empat. Del grup P0 hi ha 8 places vacants de les 9 que s’han presentat i del grup P2 hi ha 13 places vacants de 15 sol·licituds.\nÉs per això que, per resoldre els empats dels tres nivells i dirimir el llistat total de les preinscripcions que entren a l’escola bressol, avui, dimecres 9 de juny, l’Ajuntament de Matadepera va dur a terme un sorteig al Casal de Cultura.\nEls resultats del sorteig estan penjats al tauler d’anuncis electrònic i el dia 15 de juny es publicaran les llistes de l’alumnat admès, junt amb la llista d’espera per cada nivell.\nTemes:Bressol Ralet Ralet, Matadepera


A judici per col·laborar amb un pare i els seus fills ja condemnats a vendre heroïna al barri de la Mariola de Lleida\nper Text i fotografia: ACN dilluns, 29 de febrer 2016 - 00:00h\nA judici per col·laborar amb un pare i els seus fills ja condemnats a vendre heroïna al barri de la Mariola de Lleida| Text i fotografia: ACN\nL'Audiència de Lleida acollirà aquest dimecres, dia 2 de març, el judici a un home acusat de tràfic de drogues i tinença il·lícita d'armes. El 2 de juliol de 2015 estava citat com a acusat juntament amb tres persones més, un home i els seus dos fills, però no es va presentar.\nAquell dia, durant el judici que es va celebrar amb tres dels quatre acusats, els dos germans de 23 i 34 anys van reconèixer els fets i van acceptar cinc anys de presó. El pare va negar els fets però l'Audiència el va condemnar finalment a 1 any i 3 mesos de presó per tràfic de drogues que no causen danys greus a la salut, ja que a casa seva s'hi va trobar cànnabis. Segons la fiscalia, el quart implicat que serà jutjat aquest dimecres està acusat de col·laborar amb la família. La seva funció era la de repartir pel barri de la Mariola de Lleida la heroïna que el pare i els seus fills compraven a Tarragona. El ministeri fiscal li demana, com ja va fer amb els altres tres, nou anys de presó per tràfic de drogues i tinença il·lícita d'armes.\nLa fiscalia li demana sis anys de presó per un delicte contra la salut pública i tres anys més per tinença il·lícita d'armes. Segons l'escrit del ministeri fiscal, els acusats es dedicaven a comprar heroïna a Tarragona per vendre-la després a Lleida. Segons el fiscal el pare s'encarregava dels contactes amb els proveïdors i els dos germans d'anar a buscar la droga i portar-la per distribuir-la des dels seus domicilis, al barri de la Mariola de Lleida. El quart acusat actuava de repartidor.\nDurant el judici que va tenir lloc el 2 de juliol de 2015, els dos germans van reconèixer els fets i van acceptar 5 anys de presó (3 anys i 9 mesos per tràfic de drogues i 1 any i 3 mesos per tinença il·lícita d'armes), una rebaixa acordada per les parts tenint en compte l'atenuant de confessió. El fiscal però, va mantenir la petició de 9 anys de presó (6 per un delicte contra la salut pública i 3 anys per un delicte de tinença il·lícita d'armes) pel pare, que no va reconéixer els fets i va negar ser partícip del negoci dels seus fills.\nLa defensa, demanava l'absolució pel pare perquè considerava que no hi havia proves que demostressin que l'home es dedicava al tràfic de drogues. "Només les sospites d'un mosso per una conversa telefònica", va dir. A més, a casa del pare no es va trobar cap arma, assegurava l'advocat. Només hi havia, va dir, 362 grams de marihuana "que no eren seus". Per aquest motiu sol·licitava de manera subsidiària, si la Sala no l'absolia, que se li imposés la pena mínima tenint en compte que la droga trobada no és de les considerades d'alt risc per a la salut, com sí que ho són la cocaïna o la heroïna. Així, finalment, l'Audiència de Lleida el va condemnar a un any i tres mesos de presó.\nSegons recull l'escrit del ministeri fiscal, després de fer un seguiment als acusats durant el febrer del 2014, la policia va entrar i registrar els domicilis de dos dels acusats el 15 de maig de 2014 a les 5.40 hores. En un d'ells, en el del pare, van trobar 362,33 grams de cànnabis destinats a la venda amb un preu de mercat de 2.273,77 euros, així com 1.050 euros en metàl·lic procedent, asseguren, del tràfic de drogues. L'acusat però, va declarar no saber d'on havia sortit la droga i sobre els diners va dir que provenien de les seves activitats com a prestamista i amb la compra venda de cotxes.\nEn l'altre domicili, d'un dels fills, els agents van trobar 4 grams de metadona i 87,61 grams d'heroïna amb una puresa del 6% destinada a la venda, amb un preu de mercat de 5.184,02 euros, així com 71,11 grams de marihuana. També es va trobar una balança de precisió, unes tisores per confeccionar paperines, un revòlver de la marca Astra model 960, alterat i una navalla amb una fulla de 14,2 centímetres. El mateix dia es van trobar més navalles a dos vehicles usats pels acusats i classificades com a armes prohibides. Els germans van reconèixer aquests fets al judici.\nDetingut a Lleida per segrestar, pegar i violar la seva dona\nEls Mossos enxampen dos lladres quan estaven en robant en un pis de Lleida


Pons tornarà a encapçalar la llista del PSIB al Congrés amb l'objectiu de «ser la primera força política a les illes»\n21 gener 2021 18:54\nTemes del dia #OnaMediterrània#SomDivendres#espanyolisme#Madrid#AirEuropa#Ibèria#Simfònica#música#EnergiaSolar#Arran#Okupació#educació#Binissalem#TIB#MÉSperBinissalem#VermelhoEmBelem#català#Alaior#PremisCiutatdePalma#ASM#Crisieceonòmica#MÉSperMallorca#EUA#Biden#història#EsquerraIndependentista#coronavirus#estremadreta#MésperMenorca#IngrésMínimVital#FOLC#reciprocitat#Spotify#IndieCat#ElPi#PGE#14F#EleccionsdeCatalunya#Ertzaintza#importacions#exportacions#Ensenyament\ndBalears | 28 setembre 2019\nLa delegació del PSIB que participa en el Comité del PSOE.\nUna delegació del PSIB-PSOE ha participat aquest dissabte en el Comité Federal del PSOE, màxim òrgan de decisió entre congressos, per analitzar la situació política actual i preparar la formació de cara a les eleccions generals del 10 de novembre.\nDurant la trobada, el diputat socialista al Congrés, Pere Joan Pons, ha confirmat que tornarà a encapçalar la llista dels 'socialistes' de les Balears a la cambra baixa, assegurant que «sortim a guanyar les eleccions i tornar a ser la primera força política, com ja ho vam ser a les anteriors cites electorals, per continuar fent polítiques progressistes i donar major estabilitat al Govern de l'Estat».\nAixí mateix, Pons també ha confirmat que repetiran els candidats i candidates al Senat, amb Cosme Bonet i Susanna Moll per Mallorca, Patricia Abascal per Eivissa i Formentera i Carme Garcia per Menorca. Les llistes completes a les Corts Generals seran aprovades aquest dilluns per la Comissió de Llistes federal.\nEl candidat socialista ha avançat que «el pròxim 10 de novembre ens presentarem amb propostes en positiu, basades en les 370 mesures de Pedro Sánchez pactades amb la societat civil del país, sense atacar a ningú i tenint clar que ens hi jugam avançar o retrocedir». A més, ha insistit a dir que encara aquesta etapa pre electoral «ple d'il·lusió, amb força i amb ganes d'afrontar els reptes que tenim per endavant, que, tal com ha explicat Pedro Sánchez, són la transició ecològica, la creació d'ocupació, el futur de les pensions, o el desafiament territorial».\nPons ha afegit que «aquesta cita electoral, que no ha estat provocada pel PSOE, ens ha de servir per mobilitzar a tot l'electorat progressista, perquè volem governar per fer polítiques progressistes i per tenir un Govern més estable, cohesionat i que ens permeti els reptes de futur que tenim com a illes i com a país».\nA més de Pons, també han assistit al Comité Federal el secretari general dels Socialistes d'Eivissa, Vicent Torres, la diputada Sofía Hernanz, la secretària de Política Autonòmica del PSIB-PSOE, María José Camps, el secretari de Salut, Toni Pareja, i la portaveu del Grup Parlamentari Socialista al Parlament, Sílvia Cano, tots ells membres del màxim òrgan de decisió entre congressos.\nPer Toni, fa dervers d'un any\nAmb el meu vot no hi conteu,sou uns giracasaques i mentiu molt. No sou de fiar i tampoc d'esquerres. Ni amb es nas tapat vos votaria.\nPer Allà ells!, fa dervers d'un any\nQuin objectiu més passat per aigua!\nMentre donin suport a en Sánchez poc hi ha per fer...\nPer P, fa dervers d'un any\nJa. Ja .ja.\nJo esper que no ho sigui.\nI entre la decadència, de sobte, la poesia\nEl camí cap a l'abisme no és un camí recte.\nEls Estats Units ja fa anys que viuen en decadència. La caiguda d'un altre imperi.\nDonald Trump és un megalòman foll. Un Calígula ignorant. Un Narcís antisistema que va prémer l'accelerador.\nI, lògicament, a les eleccions va guanyar el candidat que no era Trump.\n[VÍDEO] Díaz Ayuso presenta una nova llei que «garantirà l'espanyol, com a llengua vehicular a Madrid»\nArriba la gran final: quin és el millor poble de Mallorca, Montuïri o Sineu?\nVox diu que el PP de Felanitx és «pancatalanista» i que acabarà «passejant l'estelada pels carrers del poble»\nMés evidències que l'extrema dreta és darrere les manifestacions contra les mesures sanitàries del Govern\nL’aplicació Senderisme a Mallorca supera les 17 mil descàrregues\nProhibeixen l'ús del CAT a les plaques de les matrícules dels vehicles 'francesos'\nL'Ajuntament d'Alaior incompleix el reglament i instal·la un cartell que exclou el català\nIglesias compara Puigdemont amb els exiliats republicans durant el franquisme\nL’ASM alerta els mallorquins contra els arribistes d’extrema dreta\nCCOO denuncia les condicions «intolerables» en què es desenvolupa la tasca docent a les Balears\nLes Balears varen incrementar les exportacions i varen reduir les importacions durant l'any passat\n[VÍDEO] Un ertzaina durant una càrrega a Donostia: «Vamos a tirar a dar»\nEl TSJC manté cautelarment les eleccions catalanes del 14F\nEl Pi, MÉS per Mallorca i Més per Menorca insten el Parlament a presentar un recurs d’inconstitucionalitat contra els PGE


Els parcs aquàtics arriben a Happyludic - Happyludic\nEls parcs aquàtics arriben a Happyludic\nA Happyludic hem incorporat una nova línia de productes que canviarà la forma de joc tradicional als parcs i espais urbans, de la mà de l’empresa Aquatic Fun amb una llarga experiència en projectes i estructures, polièster, muntatge i manteniment urbà.\nEls nous parcs aquàtics Splashpad®, que presentem en un catàleg exclusiu dedicat a aquest producte, consisteixen en una zona de joc aquàtic sense profunditat en la qual es combinen diversos moviments d’aigua segons els productes o parc escollit. Aquesta inexistència de profunditat permet gran dinamisme i interacció sense necessitat de supervisió per part de socorristes.\nLa varietat de productes i combinacions és infinita. Cada un dels dissenys d’aquests parcs aquàtics, inspirats en la natura, ha estat creat per espais de joc lúdic i evocatiu que estimulen i inspiren la imaginació de mons i jocs imaginaris als usuaris. Amb elements pensats pel treball en equip, l’equilibri i el descobriment intuïtiu, Splashpad® són parcs aquàtics inclusius i interactius que vetllen pel desenvolupament social dels infants estimulant l’activitat física, mental i motriu.\nEl disseny inclusiu dels elements amb línies senzilles i elegants, permeten l’accés de tothom i una fàcil instal·lació en qualsevol entorn. Creats amb materials d’alta qualitat, compleixen amb tots els requisits de seguretat i protecció. Els parcs Splashpad® tenen un consum d’aigua molt inferior al d’una piscina convencional ja que compten amb una instal·lació automatitzada que, a més d’establir els paràmetres de l’optimització d’ús de la instal·lació, permet un cost de manteniment molt baix i un sistema propi de netejament de la pròpia aigua.\nAquests jocs intrageneracionals creen zones de joc i diversió per a tota la família en els llocs més diversos: parcs, places, espais naturals, centres comercials, hotels, càmpings, passejos marítims... permetent als seus usuaris una increïble experiència a nivell sensorial i visual.


L’H En Comú Podem demana protegir el patrimoni natural de la ciutat - Noticia L'Hospitalet - lhdigital.cat\nL’H En Comú Podem demana protegir el patrimoni natural de la ciutat\nEnviar aquesta notícia per e-mail Imprimir aquesta notícia politica 24. 05. 2022 Compartir a Twitter Compartir a Facebook\nL’Hospitalet En Comú Podem demanarà al consistori la protecció del patrimoni natural i dels arbres emblemàtics de la ciutat. També presentaran dues mocions més, relacionades amb la protecció dels drets de les dones i nenes de l’Afganistan i l’ús del programa espia de vigilància “Pegasus”.\nEl grup municipal L’Hospitalet En Comú Podem porta al ple una moció que insta a promoure accions que garanteixin la protecció del patrimoni natural de la ciutat. Després de la caiguda del pi de la plaça de l’Ajuntament, demanen garantir el manteniment d’aquells arbres emblemàtics de L’Hospitalet i elaborar amb veïns un catàleg d’interès local que reculli els més singulars.\nAna González, portaveu del grup municipal L’Hospitalet En Comú Podem, assegura que “el que estem reclamant és una major protecció de tot l’espai natural que tenim a la ciutat, un millor manteniment dels arbres i construir amb els veïns i veïnes que treballen força en aquest àmbit un catàleg en el qual es puguin incloure tot aquest arbrat monumental, tant per la seva edat com per la seva espècie”.\nPer altra banda, els comuns també demanen suport i protecció per les dones i nenes de l’Afganistan després de nou mesos de la presa de poder dels talibans. En aquest sentit, insten al Govern espanyol i català a què els reconeguin la condició de refugiades.\n“Creiem necessari que se’ls doni caràcter de refugiades a les dones i nenes que puguin estar sortint del país i que es puguin crear corredors protegits perquè es puguin refugiar en altres països”, ha assenyalat la portaveu del partit.\nL’Hospitalet En Comú Podem presentarà una tercera moció en relació amb el programa espia de vigilància “Pegasus” per tal de condemnar l’espionatge polític que, consideren, és una vulneració de drets humans.


ALEGO: EL PRESIDENT DE LA FEDERACIÓ DE CIU A LES TERRES DE L' EBRE DÓNA PLE SUPORT A L'ALCALDE DE GINESTAR\nEL PRESIDENT DE LA FEDERACIÓ DE CIU A LES TERRES DE L' EBRE DÓNA PLE SUPORT A L'ALCALDE DE GINESTAR\nLa direcció de CiU dóna 'ple suport' a l'alcalde de Ginestar, Josep Bru El president de la Federació, Xavier Pallarès, diu que Bru 'no fa cap fortuna de tots aquests temes'-->\nper joan josep carot\nEl president de la Federació de Convergència i Unió (CiU) a les Terres de l'Ebre, Xavier Pallarès, va donar ahir «total suport» a l'alcalde de Ginestar, el convergent Josep Bru, després que es destapessin a través d'un vídeo enregistrat amb una càmera oculta els negocis d'intermediari immobiliari que realitzava d'amagat des del despatx de l'alcaldia.«Entenem que és un tema estrictament local i que respon a un enfrontament personal entre l'empresari Gilbert Gil i el nostre alcalde», va explicar Pallarès, que va afegir «l'alcalde Josep Bru no fa cap fortuna de tots aquests temes i per tant no veiem que s'hagi de treure ara en campanya electoral, que és quan més mal li pot fer a un candidat». Tanmateix, Pallarès, que és alcalde d'Arnes, no va voler pronunciar-se sobre l'actuació de l'alcalde en el cas que s'ha denunciat al jutjat: «jo, en la forma de procedir de l'alcalde, no hi entro, l'únic que dic és que dono ple suport al nostre alcalde, res més. Els negocis de Josep Bru és un tema que està en mans de la justícia, que és qui ha de determinar si estan ben fets o no».Pallarès, davant les preguntes del Diari, va continuar defensant Josep Bru «perquè és un alcalde que ha fet una gestió molt bona al front de l'Ajuntament».Els socialistes van mantenir ahir molta prudència pel que fa a la denúncia presentada. El primer secretari del PSC a les Terres de l'Ebre, Antoni Sabaté, no va voler fer cap tipus de declaració sobre el cas de Ginestar; el cap de llista local del PSC, Josep Maria Domènech, va concretar que «nosaltres no podem entrar a jutjar res»; i el president del Consell Comarcal de la Ribera d'Ebre, el també socialista Josep Solé Arnal, va indicar que «abans de fer qualsevol valoració hem d'esperar que la justícia dictamini, perquè es tracta de coses molt serioses».Actualment a l'Ajuntament de Ginestar governa CiU amb majoria absoluta amb quatre representants. ERC, que té tres regidors, està a l'oposició. En les eleccions municipals de diumenge, per primera vegada es presentaran quatre llistes. A més de les dues forces polítiques amb representació, hi concorreran el PSC i el PP. El president comarcal d'ERC, Bernat Pellissa, considera que el cas denunciat «evidentment tindrà una repercussió electoral».\nComunicat de CDC sobre l'alcalde de Ginestar\nDavant la gravació feta a l’alcalde de Ginestar, Josep Bru, i que ha estat reproduïda avui per alguns mitjans de comunicació, Convergència Democràtica de Catalunya fa públic el seu posicionament:\n1.- Aquest matí la direcció nacional de CDC ha demanat la renúncia de l’alcalde de Ginestar, Josep Bru, de les responsabilitats institucionals, així com la renúncia a formar part de la candidatura de CiU a la població.\n2.- Davant la negativa a la renúncia dels seus càrrecs, CDC ja ha iniciat el procés per l’expulsió de Josep Bru com a militant del partit.\n3.- La justícia ha d’acabar determinant les responsabilitats jurídiques que s’escaiguin. Davant les imatges emeses avui, des dels partits polítics no podem contribuir a generar encara més dubtes sobre el comportament dels representants als ajuntaments.\n4.- Instem la resta de partits polítics a actuar amb la mateixa contundència i celeritat davant casos que posin en dubte el comportament dels càrrecs públics així com el funcionament de les institucions públiques.\nCDC expulsa l'alcalde de Ginestar arran de la gravació en què surt planejant il·legalitats immobiliàries\nConvergència Democràtica de Catalunya (CDC) ha actuat de manera contundent arran de l'aparició d'unes imatges gravades amb càmera oculta en què es pot veure l'alcalde de Ginestar pactant unes operacions immobiliàries irregulars. CDC ha expulsat Josep Bru de la militància del partit, després que l'alcalde s'ha negat a renunciar a les seves responsabilitats institucionals i tampoc ha volgut abandonar el seu lloc com a número dos en les llistes de CiU al municipi de la Ribera d'Ebre. Ho ha explicat el secretari d'organització convergent, Lluís Corominas, que ha instat els altres partits a actuar "amb la mateixa contundència i celeritat" davant de casos com aquest.\nLes imatges amb càmera oculta són la prova que ha presentat als jutjats un constructor que ha denunciat l'alcalde, Josep Bru, a qui acusa de lucrar-se amb operacions immobiliàries irregulars. El vídeo mostra una conversa entre Bru i dos detectius privats que es feien passar per persones interessades a comprar una finca rústica a Ginestar per construir-hi. De la conversa se'n pot desprendre que, presumptament, Bru fa d'intermediari immobiliari de finques on després autoritza construccions. Això sí, els informa que els plànols no s'han d'assemblar a una casa, sinó a un magatzem. L'alcalde assegura que les acusacions són manipulacions interessades, i afegeix que ell només s'ha limitat a informar sobre què es pot construir i què no. També ha anunciat que prepara una querella contra l'empresari, i l'acusa d'intentar negociar la retirada de la denúncia a canvi de diners.\nPublicat per 2teixidor a 20:42


Genial??? L'smog genètic de Ralf Massanés Evers | Blog Espai de Llibertat\nGenial??? L’smog genètic\nSetembre 1999 - Ecologia - Autor/s: Ralf Massanés Evers\t- sense comentaris\nLes protestes del moviment d’organitzacions ecologistes i de consumidors no van tenir resposta, les enquestes públiques no eren contestades i una petició governamental amb més de 150.000 signatures ja no podia evitar el pitjor: el 28 de gener del 2000 es va aprovar la llei catalana que permetia el conreu d’espècies vegetals transgèniques. La multinacional Monsanto havia guanyat la carrera.\nQuatre anys després\nPoc abans de les deu del vespre, Carme Sió va penjar el telèfon en el seu despatx de la Diagonal. A fora plovia a bots i barrals, per la qual cosa agafà el paraigües i la cartera. En passar per la sala de conferències, va encendre el televisor per veure l’entrevista que quatre hores abans li havien fet. Com a directora del Consell Català de Producció Agrària Ecològica, estava acostumada a presentar-se davant les càmares per prendre posicions sobre el tema de la enginyeria genètica en relació a l’agricultura ecològica. Però avui, les seves paraules no tenien la força d’altres dies, se li veia el cansament arrossegat al llarg del dia. I és que havia hagut d’atendre les nombroses trucades de molts consumidors enutjats, agricultors ecològics insegurs del que passava i periodistes assedegats de notícies fresques. I ara se sentia confirmant les paraules que havia estat repetint durant tot el dia. “La notícia donada ahir per El Periódico és certa. En un molí de gra als afores de Lleida s’ha trobat blat de moro de conreu ecològic que presenta el gen del Bacillus thuringiensis. Es tracta del mateix gen-Bt que incorpora el blat de moro de Monsanto. De tota manera encara seria precipitat parlar d’una estafa per part dels agricultors ecològics. Aclarirem com ha pogut passar el gen Bt cap al blat de moro de conreu ecològic.”\nCarme Sió ja no escoltava el que deia, sinó que pensava en els titulars del diaris de l’endemà i el mal que farien: “Consumidors estafats: aliments transgènics venuts com a biològics” o “Agricultor ecològic va vendre blat de moro transgènic com a biològic”. Un agricultor ecològic que conrea deliberadament blat de moro transgènic? L’altra possibilitat li semblava molt més plausible, i això abans de saber qui era l’agricultor en qüestió. Carmé Sió es posà l’abric i es disposà a sortir a la foscor de la nit. Continuava plovent a Barcelona. Demà aniria a veure en Josep Fàbregues al seu mas.\nHavia quedat amb Pere Sisquet, el director del laboratori oficial encarregat de la investigació del cas. En trobar-se a l’estació, en Pere Sisquet li demanà:\n– Fa molt que coneix en Josep Fàbregues? Carme Sió reflexionà.\n– El vaig conèixer fa uns deu anys, això era l’any 1994, quan vaig començar a treballar pel CCPAE, i després ens hem vist sovint a reunions i taules rodones. Tot just acabava d’encarregar-se de l’explotació agrària dels seus pares.\n– Fa deu anys? Això era l’època de l’auge, no és cert? Ella assentí.\n– Sí, van ser temps emocionants, cada vegada hi havia més agricultors i ramaders que es reconvertien cap a l’agricultura i ramaderia ecològiques. Llençaven els productes químics i ens demanaven les directrius del CCPAE per començar el nou tipus d’explotació. La demanda era superior a la producció, i això va afavorir molt el procés. Recordava aquell temps i en Josep Fàbregues, que va fer-li veure la lluita al llarg dels anys anteriors dels agricultors ecològics, titllats de “romàntics” i “somiatruites” i combatuts per la indústria química, que iniciaren el moviment per tornar a una mena d’agricultura “com fa més de cent anys”.\nFéu una pausa i pensà en la raó que la impulsava a realitzar aquell viatge.\n– Quan vaig conèixer en Josep Fàbregues, ja hi havia la prohibició de la utilització de llavors transgèniques en les directrius de l’agricultura ecològica. Però ell va ser dels primers que temia que la biotecnologia no es podia combatre.\nCarme Sió recordava com els cultius transgènics s’apoderaven dels camps de conreu d’arreu del món, des dels EUA fins a Austràlia, passant, evidentment, per Catalunya. Mentre teixia els seus records del passat, havien arribat a terme: Bellpuig.\nEn Josep Fàbregues s’estranyà en baixar del seu tractor i veure la Carme Sió acompanyada per en Pere Sisquet. Carme Sió anà directament al gra:\n– Coneixes els titulars dels diaris?\n– La notícia desastrosa sobre el blat de moro transgènic? Sí, és clar.\n– El blat de moro prové dels teus conreus!!!\nEn Josep s’empassà la saliva. I ho va comprendre de seguida. Mirà al seu voltant i descobrí el que cercava.\n– En Joan Selva -digué en Josep Fàbregues- aquest ha de ser el causant. Es tracta d’un dels agricultors integrals que van deixar-se convencer pels venedors de llavors millorades i que en l’actualitat conrea blat de moro Bt. I en definitiva, per estalviar-se unes poques hores de feina. Va sacsejar el cap. No hi ha més de 200 metres entre els seus camps i els meus, ara ho entenc tot. El pol·len del blat de moro Bt ha fecundat el meu blat de moro ecològic, o és que penseu que jo les he sembrat, aquestes plantes del dimoni? Jo no la necessito pas, aquesta porqueria anomenada Bt, de fet, ningú no la necessita. Amb els icnèumons acabo sense problemes amb el barrinador del blat de moro, ja fa anys que els agricultors ecològics lluitem amb paràsits de lepidòpters contra l’anomenat cuc, sense esperar que Monsanto ens portés el blat de moro amb el gen del Bacillus thuringiensis i ens volgués donar lliçons de com combatre plagues. D’això en sabem més nosaltres per experiència que ells per ciència.\nCarme Sió assentia i sentia la ràbia encoberta que hi havia a la veu d’en Josep Fàbregues. Ella n’estava convençuda, aquest home no era culpable de sembrar blat de moro transgènic o qualsevol altra planta modificada genèticament. En canvi, en Pere Sisquet no n’estava convençut.\n– Encara voldria fer-li unes preguntes, Sr. Fàbregues. Necessito el nom i l’adreça del seu subministrador de llavors i voldria fer una inspecció del seu mas.\nEn Josep se’l mirà una bona estona, després l’acompanyà a veure les instal·lacions.\nPassats uns dies, na Carme trucà en Josep.\n– Hola, com anem? Bé, haig de donar-te una bona notícia i una de dolenta. Quina vols sentir primer? En Josep contestà:\n– La bona.\n– El Sr. Sisquet m’ha comunicat que ja va comprovar el teu subministrador de llavors i, després de realitzar diverses analítiques, ha arribat a la conclusió que el teu blat de moro sí que va ser pol·linitzat pel blat de moro transgènic Monsanto d’en Joan Selva. La qual cosa significa que pots continuar emprant el nostre distintiu d’agricultura ecològica.\nEn Josep Fàbregues sospirà descansat. Havia dubtat de si podria continuar utilitzant i comercialitzant els seus productes sota el paraigua del CCPAE.\n– I quina és la notícia dolenta?\n– Les vendes de productes agrícoles i ramaders biològics baixen.\nCarme Sió tornava a consultar una vegada i una altra el diagrama que tenia al davant, sempre amb el mateix resultat: els balanços econòmics de les darreres setmanes no aixecaven el cap. Tot i haver aclarit la situació als consumidors, d’haver repartit tríptics i haver aparegut repetides vegades als mitjans de comunicació, les consumidores i els consumidors estaven enutjats, ja no tenien confiança en el distintiu del CCPAE. Per què havien de pagar un preu més elevat per productes ecològics que també estaven contaminats genèticament? Poc consol podia trobar en l’evidència que Monsanto havia rebut una allau de cartes i trucades de protesta, conferint-los a abandonar la seva política de modificació genètica dels aliments destinats a les persones humanes. El mal ja estava fet i afectava de forma directa els agricultors ecològics i, en segon terme, el CCPAE. Mentre pensava això, trucà el telèfon.\nEra en Josep Fàbregues, que volia comunicar-li que els agricultors i ramaders ecològics volien trobar-se el pròxim diumenge a l’institut d’investigació per a l’agricultura ecològica per celebrar una reunió de crisi. Ella li va descriure la corba de vendes que tenia al seu davant i en Josep va exclamar:\n– Què farem amb la nostra collita si està contaminada? Ja no podem vendre-la com a ecològica, l’hem de portar a un majorista que ens donarà tres rals. Tota la feina addicional, per no res. I qui hi guanya en tota aquesta història? Ni tu, Carme, ni jo tampoc.\nEl perill d’una escissió en el moviment agrícola ecològic que en Josep Fàbregues preveia no era en va. Tot començà el 1998, quan el lobby genètic demostrà que podia arrasar tota una mobilització popular amb la utilització del capital. Després de rebutjar la iniciativa contra la introducció de conreus modificats genèticament, que va ser tergiversada de forma molt hàbil per les multinacionals agroquímiques, passaren a l’atac per aconseguir les autoritzacions i patents nacionals per a les llavors transgèniques i els pesticides corresponents. Poc després els hi concediren. Des d’aleshores, els camps de conreu estaven oberts a les plantes modificades en el seu genoma. Ja va ser en aquell temps que en Josep Fàbregues advertí els seus companys dels perills:\n– Què hem de fer per ensenyar a les nostres abelles perquè no produeixin mel sense substàncies transgèniques? Com podem subornar el vent perquè no porti el pol·len als nostres cultius? I d’on obtindrem les nostres llavors si els productors aporten per la biotecnologia? Amb les patents sobre les llavors ens tornarem cada vegada més dependents d’ells!\nAra, només sis anys després d’aquell debat entre els agricultors, el pol·len havia volat massa lluny, i això només era l’inici. En Josep Fàbregues seia a casa i pensava en la seva presentació del diumenge proper. Què els havia de dir? Que Monsanto, Novartis, Hoffmann-La Roche i tots els altres embolicats havien pagat milers de milions de pessetes per evitar que la consulta popular donés un NO clar als productes agrícoles i ramaders transgènics i que d’aquesta manera mai no hauria arribat a volar el pol·len transgènic? Que amb aquest diner, l’institut d’investigació per a l’agricultura ecològica podria finançar 20 anys de treball, i desenvolupar nous i nombrosos mètodes agrícoles respectuosos amb el medi ambient? O hauria de repetir com la indústria agroquímica es va convertir en la indústria de la “ciència de la vida”, ja que els productes químics ja no eren ben vistos per la societat, i com havien vist la manera de vendre els productes agrícoles transgènics com una alternativa ecològica amb una minimització en la utilització de pesticides? La veritat és que la discussió del diumenge es presentava difícil, però no impossible de portar a bon terme.\nCarme Sió estava sorpresa de la mobilització popular davant les institucions i les seus de les empreses implicades en l’afer. No havia sospitat la capacitat de protesta i encoratjament de la societat per part de les organitzacions de consumidors i ecologistes davant l’evidència d’una alimentació involuntària amb productes transgènics. Es trobava a l’estació i com sempre arribava tard a la conferència d’agricultors i ramaders ecològics. Entrà a la sala i encara tingué ocasió d’escoltar les paraules de cloenda d’en Josep Fàbregues:\n– Hem començat a cultivar llavors lliures de manipulació genètica perquè volíem oferir productes naturals sense modificacions genètiques als consumidors. I per què tot això? Hem de retirar-nos amb els nostres principis? Jo dic que no! Monsanto i totes les altres empreses no són una catàstrofe natural, de fet, no són ningú. Ja que ningú no vol aliments transgènics al seu plat de cada dia!\nEls presents havien captat el missatge. L’any 2005 va fer història. L’estiu d’aquell any, a totes les plantes modificades genèticament dels conreus de Catalunya els eren tallats els òrgans reproductors. Les agricultores i els agricultors catalans feien palesa la seva prohibició contra els conreus transgènics.\nAquest és només un dels exemples que es podrien anomenar sobre els riscos que comporta la manipulació genètica de plantes i animals. L’home no és conscient del perill que suposa la transformació d’éssers vivents per fer-los resistents a malalties, condicions de vida adverses o altres factors que limiten la seva dispersió. Ara bé, aquests éssers modificats poden desplaçar definitivament els seus congèneres naturals, i es pot perdre així un tresor únic que és la biodiversitat.\nFerran Escoda David Sempere Hungria Panadero Santiago Castellà Javier Otaola Txus Sanz Joffre Villanueva Vicenç Molina Xavier Bretones Eddy Bonte Jordi Miralles Xavier Domènech David Prujà Francesc Trillas Espai de Llibertat Jordi Serrano Antoni Castells Duran Tono Albareda Quique Toledo Joan-Francesc Pont Gemma Martín Josep Sellarès Oriol Illa


Les banderes blaves onegen a les platges de Salou | Diari de Tarragona\nLes banderes blaves onegen a les platges de Salou\nCertifiquen la qualitat excepcional de les platges de la capital de la Costa Daurada\n1 de Julio de 2017 - 13:06 hs\nLes banderas a la platja Llarga abans d'hissar-les.\nL’alcalde de Salou, Pere Granados, juntament amb la regidora de Platges, Júlia Gómez, el regidor de Turisme, Benet Presas, la regidora de Salut Pública, Martina Fourrier, el regidor de mobilitat i seguretat ciutadana, David González, i la regidora de manteniment de la ciutat, Mª José Rodríguez, han hissat a la platja de Llevant les banderes que acrediten la qualitat a les platges del municipi.\nD’una banda, s’han revalidat les banderes blaves a les platges de Llevant, i la Platja Capellans. També han hissat les banderes Q de qualitat, coneguda turísticament, només està aplicada a aquestes dues platges, Llevant i Ponent, del nostre municipi en tot el litoral tarragoní.\nAixí mateix, s’ha hissat la bandera ISO 14.001 atorgada a totes les nou platges i cales del municipi. A la hissada de les banderes també hi han estat presents, el sergent de la Policia Local de Salou, així com d’altres serveis que desenvolupen tasques a la platja com membres de la Policia Local i la Patrulla jove, la brigada municipal, l’empresa concessionària de Salvament i socorrisme, Servitur Salvament; a més de la concessionària de recollida de la brossa Urbaser, Valoriza, les empreses de manteniment Rubatec i Moix de jardineria, i el gerent del Club Nàutic Salou.\nLes banderes ja onegen a la platja dels Capellans.\nL’alcalde, Pere Granados, ha manifestat que “cada any treballem per millorar la qualitat que oferim a les nostres platges si cales, així com també posar en valor l’espai medioambiental que hi ha al Cap Salou”. Pel que fa a les banderes que s’han hissat avui, Granados, ha explicat que “significa revalidar un any més la qualitat de les platges i, per tant, potenciar l’element principal i amb major atractiu turístic que tenim a Salou com a gran referent i amb una gran sensibilitat amb el medi ambient”.\nD’altra banda, també s’ha hissat la bandera Q de Qualitat en les platges de Llevant i Ponent, un reconeixement per part de l’organisme certificador ICTE (Instituto para la Calidad Turística Española).\nEls principals aspectes es tenen en compte per poder assolir aquesta certificació són: la seguretat, el salvament i els primers auxilis, la informació que es dóna a la platja, la neteja i la recollida de residus, el manteniment de les instal·lacions i els equipaments, els accessos, els serveis higiènics, els serveis de begudes i menjar, lloguer de material i equipament i la gestió del propi sistema. Són les dues úniques platges de tot el litoral tarragoní que compten amb aquesta distinció.\nPer últim, també s’ha hissat la bandera ISO 14.001:04 que oneja a totes les nou platges i cales del municipi. En relació a la certificació mediambiental de la ISO 14.001:04 es tracta del dotzè any consecutiu que s’obté la bandera per a totes les platges del municipi, el que suposa un reconeixement a la gestió mediambiental del litoral salouenc.


Festes de Sant Cristòfol dissabte 4 – Ajuntament de Sencelles\nFestes de Sant Cristòfol dissabte 4\nEts aquí: Inici / Esdeveniments / Events / Festes de Sant Cristòfol dissabte 4\n04/07/2020 @ 08:00 - 17:00\nDe 10:00h a 13:00h a l’antiga presó: RECOLLIDA DE CAMISETES @somdebiniali i RECOLLIDA DE TAULES I CADIRES.*Dipòsit per taula: 10 euros.\n21:00h als carrers i places de Biniali: SOPAR A LA FRESCA, veniu amb la camiseta!\nA la taula més petita.\nA la taula més ben decorada.\nA la taula més original.\nA la taula amb millor sopar.\nPer més informació, us podeu descarregar el programa AQUÍ\n« Festes de Sant Cristòfol divendres 3\nCommemoració del Dia de l’Orgull LGTBIQ+ »


Condemnat a 8 anys de presó el vigilant d'un càmping de Blanes per abusos a una nena - Diari de Girona\nCondemnat a 8 anys de presó el vigilant d'un càmping de Blanes per abusos a una nena\nEls fets van passar quan la menor passava les vacances amb la seva família a l'establiment\npau esparch girona 19.05.2017 | 19:42\nEl condemnat, en el judici a l´Audiència de Girona. ACN\nLa secció tercera de l'Audiència de Girona ha condemnat a 8 anys de presó el vigilant d'un càmping de Blanes per abusos sexuals a una menor d'edat. El tribunal ha considerat provat que l'acusat, David Taracena, va conèixer la nena quan ella i la seva família passaven els caps de setmana i els períodes de vacances a l'establiment on ell treballava. Segons la sentència, el condemnat «sempre es va mostrar molt afectuós amb la menor» i a partir del 2015 –quan ella tenia 13 anys– la nena l'acompanyava a fer la vigilància. Això va generar «un sentiment d'enamorament» de la menor cap al processat, qui ho va promoure i va mantenir el contacte amb la nena per WhatsApp, amb missatges «de contingut amorós i sexual».\nLa resolució ha afegit que pel pont de la Puríssima del 2015, el vigilant i la menor es van fer tocaments a les zones genitals a una caravana abandonada. També que el condemnat va introduir «parcialment» el seu penis a la vagina de la nena. Més tard, com que la menor tenia por d'estar embarassada, va explicar els fets a la seva mare, qui ho va denunciar el gener del 2016. Des de llavors, el processat es troba empresonat. A part de la pena de 8 anys de presó per un delicte d'abús sexual amb penetració a una menor de 16 anys, l'Audiència també ha imposat a l'acusat una indemnització de 5.000 euros a la víctima i cinc anys de llibertat vigilada. Per aquest cas, la fiscalia i l'acusació particular demanaven 12 anys de presó.


ARRIBA EL DIA DELS FESTIVALS DE CINEMA\nQue aquest nostre és un país amb molta tirada pels festivals de cinema és un fet. I per això, els Festivals de Cinema de Catalunya ens ofereixen, el dijous dia 29, una jornada de portes obertes on tothom que estigui interessat en veure què es mou per aquests circuits podrà gaudir d'una sel·lecció representativa del que es pot veure als diferents certàmens de casa nostra. Festivals com el de Terror de Molins de Rei, el Festival de Cinema de Girona, el Filmets de Badalona, el Barcelona Asian Film Festival (BAFF), el Fecinema (Festival de Cinema Negre de Manresa) i molts d'altres ens oferiran un recull d'obres que hi han passat per les seves programacions.\nTots els aficionats al cinema tenen una cita amb un dia especial, on tant els curts com els llargmetratges que han passat pels Festivals, estiguin filmats en cinema o gravats en video, tenen una nova oportunitat per ser visionats.\nPer més informació, podeu visitar la web de CI&VI Festivals de Catalunya. Programació oficial:\nFILMETS – Festival Internacional de Filmets de Badalona convida la MOSTRA INTERNACIONAL DE CINEMA DE DONES DE BARCELONA\nMulticines Picarol, pl. de la Vila, s/n, Badalona, a les 20 h\nDir.: Agnès Varda, França, 2000, vose, 82', 35 mm\nCèlebre documental que ens descobreix l'univers dels espigadors, persones que es dediquen a recollir espigues o fruits que han quedat al camp després de la collita o a arreplegar allò que altres han deixat. El film presenta tota mena d'activitats de reciclatge així com les reflexions de la mateixa realitzadora sobre la seva activitat com a seleccionadora d'imatges.\nFILMETS – Festival Internacional de Filmets de Badalona convida DOCUPOLIS BARCELONA\nMulticines Picarol, pl. de la Vila, s/n, Badalona, a les 22 h\nDir.: Joan López Lloret, Espanya, 2005, voe, 90’, Betacam\nEls germans Oligor són dos joves que durant tres anys es tanquen en un soterrani per crear un món d'artilugis mecànics i de titelles fent servir objectes reciclats. Realitat i ficció a la vida i a l'art ens porten al funambulisme permanent dels titellaires.\nARTFUTURA / RESFEST convida el Festival de Cine de Terror de Molins de Rei\nCinemes Méliès, Villarroel, 102, Barcelona, a les 20,30 h\n90’ de terror\nvose, 96’, DVD\nUna tria de 90' dels vuitanta curts seleccionats a la darrera edició del Festival. Històries transgressores tal i com manen els cànons del format, aquest programa només té un nom per definir-lo: terror en estat pur.\nBAFF – Festival de Cinema Asiàtic de Barcelona convida el FEC CAMBRILS – Festival de Curtmetratges de Cambrils\nCinemes Casablanca Kaplan sala 1, pg. de Gràcia, 115, Barcelona, a les 22 h\nvoe, 76’, 35 mm\nSelecció de 6 curtmetratges que han participat al FEC Cambrils en la seva darrera edició, entre ells els guanyadors dels dos primers premis del 2006.\nCurt Ficcions Yelmo Cineplex convida el FECINEMA – Festival Internacional de Cinema Negre de Manresa\nCinemes Yelmo Cineplex Icaria, Salvador Espriu, 61, Barcelona, a les 20,30 i 22,45 h\nDir.: Jorge Sánchez-Cabezudo, Espanya, 2005, voe, 100’, 35 mm\nPedro i Esteban són dos espeleòlegs que arriben a una zona muntanyosa d'Àvila per estudiar la troballa d'una cova i determinar si té interès científic. Els acompanya Gabi, la parella d'Esteban, que els espera a peu de muntanya. Quan els espeleòlegs surten de la cova, troben Gabi aterrida...\nDOCUPOLIS Barcelona convida el FILMETS – Festival Internacional de Filmets de Badalona\nCinemes Casablanca Gràcia sala 1, Girona, 173-175, Barcelona, a les 22 h\nPremis Venus de Badalona 2005\nvoscat, 90’, DVCam\nSelecció de les pel·lícules guardonades l'any 2005 amb la Venus de Badalona a la millor pel·lícula del Festival, millor ficció, millor documental, millor animació, millor pel·lícula catalana, millor curt experimental i premi especial del públic.\nFICDH – Festival Internacional de Cinema i Drets Humans – convida el ZOOM Igualada\nGandhiji Natura, Mandri, 13, Barcelona, a les 20 h\nDir.: Philippe Carrese, França, 2004, 95’, voscat, DVD\nDurant la II Guerra Mundial, una família viu autàrquicament a la Provença. Molts homes han anat al front i les seves dones viuen amb el patriarca i un jove. La família difon estranys rumors sobre Malaterra, una casa encantada i abandonada. L’arribada d’un indigent sordmut serà l’origen de conflictes personals que alteraran la vida quotidiana d’aquesta casa aïllada fins a revelar el secret de Malaterra.\nIN-EDIT Beefeater – Festival Internacional de Documental Musical – convida la Mostra de Cinema Llatinoamericà de Lleida\nCinemes Méliès, Villarroel, 102, Barcelona, a les 22,30 h\nDir.: Pablo José Meza, Argentina, 2004, 93’, voe, 35 mm\nUn poble, allunyat 100 quilòmetres de la ciutat de Buenos Aires, amb els seus costums, les seves mentides, els seus secrets, la seva idiosincràsia. Un lloc que somia amb la capital del país. Un lloc ancorat en el temps. Esteban, Matías, Alejo, Damián i Guido van néixer allí fa 13 anys. Des de sempre han estat amics i junts comparteixen les tardes d’estiu asseguts al graó d’una perruqueria de dones.Estan vivint un període de confusió: el pas de la infància a l’adolescència. Apareixerà la curiositat per les dones i el despertar sexual, acompanyat per la rebel·lia davant els seus pares i els mandats familiars.\nL’ALTERNATIVA. Festival de Cinema Independent de Barcelona convida el FICMA – Festival Internacional de Cinema de Medi Ambient de Catalunya\nCinemes Casablanca Gràcia sala 3, Girona, 173-175, Barcelona, a les 22 h\nDir.: Tony Papa, Canadà, 2004, vose, 45’, DVD\nNo hi ha un medi ambient "ahí afuera", sinó que nosaltres som la Terra.\nDir.: Manolo González, Espanya, 2004, voe, 59’, DVD\nManolo és una de les gairebé 3.000 persones sense sostre que viuen als carrers de Madrid. Aquesta és la història d’un home molt especial que s'ha vist obligat a acabar els seus dies al carrer.\nMostra de Cinema Africà de Barcelona convida el Festival Internacional de Cinema de Muntanya i Aventura de Torelló\nCinemes Casablanca Kaplan sala 2, pg. de Gràcia, 115, Barcelona, a les 22 h\nDir.: M. Schmiedt i S. Campe, Brasil, 2004, vose, 90’, Betacam\nEl març de 2003, cinc alpinistes decideixen escalar el Monte Sarmiento, que només ha estat escalat dues vegades per les dificultats climàtiques que presenta. Els cinc amics decideixen afrontar aquest desafiament i enregistrar la seva aventura.\nMostra Internacional de Films de Dones de Barcelona convida el FEC REUS – Festival Europeu de Curtmetratges de Reus\nFilmoteca de la Generalitat de Catalunya, av. de Sarrià, 33, Barcelona, a les 22 h\nvoscat, 90’, 35 mm\nSelecció de 5 curtmetratges presentats a la darrera edició del FEC Reus, entre ells el guanyador del primer premi del 2006.\nMOSTRA LAMBDA – Mostra Internacional de Cinema Gai i Lèsbic de Barcelona convida l’ANIMAC – Mostra Internacional de Cinema d’Animació de Catalunya\nCinemes Verdi Park, Torrijos, 49, Barcelona, a les 22,30 h\nSelecció de 8 pel·lícules d'animació que ens mostren què és ANIMAC, i que per la seva qualitat i atractiu atreu públics de totes les edats i interessos. L’Animac-Mòbil reuneix una nova selecció de les pel·lícules d’animació més significatives de la darrera edició del Festival.\nFEC CAMBRILS – Festival de Curtmetratges de Cambrils convida el BAFF – Festival de Cinema Asiàtic de Barcelona\nParc del Pescador, Cambrils, a les 22 h\nDir.: Pradeep Sarkar, Índia, 2005, vose, 96’, 35 mm\nShekhar (l’ídol Saif Ali Khan), fill d’un adinerat empresari, i Lolita (radiant Vidya Balan), òrfena que viu amb la família del seu oncle, són veïns i amics que des de la infantesa no reconeixen l’intens amor que els uneix fins que un empresari de Londres arriba i crea un triangle amorós. Retorn refrescant al romanticisme del passat, Parineeta és un viatge desenfrenat i irresistible al més pur estil Bollywood.\nFestival de Cinema de Girona convida el FICEB – Festival Internacional de Cinema Eròtic de Barcelona\nAula Magna de la Casa de Cultura, pl. Hospital, 7, Girona, a les 22 h\nDir.: Narcís Bosch, Espanya, 2003, 90’, v.catalana, DVD\nEl director gironí Narcís Bosch ens presenta la seva darrera producció, en què barreja contes infantils amb el millor sexe. A Hot Rats res no és el que sembla, realitat i fantasia es barregen per crear un món on el sexe ho mou tot.\nZOOM Igualada convida el FICDH – Festival Internacional de Cinema i Drets Humans\nAuditori del Museu Comarcal, Joan Mercader s/n, Igualada, a les 20,30 h\nDir.: Peerasak Saksiri, Tailàndia, 2004, 104’, voscat, DVD\nComença una hilarant jornada a principis del segle XX a Tailàndia. Basada en la història real de Som, fill d’una família de talentosos músics, que quan canvia el clima polític del país troba l’autèntic sentit de la música.\nFICEB – Festival Internacional de Cinema Eròtic de Barcelona – convida el Festival de Cinema de Girona\nTeatre Joventut, Joventut, 4-10, l’Hospitalet de Llobregat, a les 21 h\nCurtmetratges d’autors gironins\n90', vo català i castellà, DVD\nDeu curtmetratges d’autors gironins que han aconseguit ser premiats a Sundance i que, entre tots, sumen un total de 140 premis internacionals. Diversitat de gèneres ─animació, sàtira, realisme, experimentació i fantàstic─ i un programa de cinema d’autor. La denominació d’origen, Girona, pot ser un accident però també podria ser un punt amb més estímuls donada la tradició cinematogràfica de les comarques gironines.\nANIMAC – Mostra Internacional de Cinema d’Animació de Catalunya – convida la MOSTRA LAMBDA – Mostra Internacional de Cinema Gai i Lèsbic de Barcelona\nSala Alfred Perenya – IMAC, av. Blondel, 64, Lleida, a les 20 h\nDir.: Michael Gallant, EUA, 2001, voscat, 90’, DVD\nJosh és un gai de 30 anys que després de deixar la seva parella decideix tornar al seu petit poble de Cleveland i renunciar a l'amor, perquè ja no hi creu. Un amic seu li proposa un joc: ha de tenir 10 cites i si no troba l’home de la seva vida podrà renunciar-hi.\nMostra de Cinema Llatinoamericà de Lleida convida l’IN-EDIT Beefeater – Festival Internacional de Documental Musical\nCafè del Teatre, Lluís Companys, s/n, Lleida, a les 22 h\nDir.: Bradley Beesley, EUA, 2005, 100’, vose, Betacam\nPresentació del documental guanyador de l'edició d'enguany dins la secció oficial internacional. La remarcable història del grup d'Oklahoma, de l'art-rock al garatge punk, de l'heroïna a la sang escènica. Hores de material antic i aparicions de Beck, White Stripes o Liz Phair.\nFECINEMA – Festival Internacional de Cinema Negre de Manresa – convida Curt Ficcions Yelmo Cineplex\nMulticines Atlàntida, pg. Pere III, 50, Manresa, a les 21 h\nCurtmetratges guanyadors 2005\nEspanya, 28’, voe, 35 mm\nPrograma format pels tres curtmetratges guanyadors de la 8ª edició del Festival Curt Ficcions Yelmo Cineplex. La ruta natural, d’Alex Pastor; Siempre quise trabajar en una fábrica, d’Esteban Crespo, i Bitter Kas, d’Edu Grau, han estat premiats per públics i jurats a nombrosos festivals nacionals i internacionals. Tres petites càpsules que engloben tres diferents visions de la vida en format curt.\nPel·lícula inèdita a les pantalles en versió original subtitulada.\nFestival Internacional de Cine de Terror de Molins de Rei convida ARTFUTURA/RESFEST\nTeatre de la Joventut Catòlica, pl. Mercè Rodoreda, s/n, Molins de Rei, a les 22 h\nArtFutura Show / Resfest 2005\nArtFutura Show recull els millors treballs d’animació en 3D creats internacionalment. Resfest 2005 és un resum del festival Resfest, dedicat exclusivament a mostrar el treball de cineastes digitals.\nFestival Internacional de Cinema de Muntanya i Aventura de Torelló convida la Mostra de Cinema Africà de Barcelona\nTeatre Cirvianum, pl. Nova, Torelló, a les 21 h\nDir.: Moussa Sene Absa, Senegal, 2002, 90’, vose, 35 mm\nOrgulosa i independent, Mati, anomenada Madame Brouette, s'assegura la supervivència empenyent el seu carretó per les voreres del mercat de Sandaga i no vol saber res dels homes. Però el destí li far trobar Naago, i Mati se n'enamora malgrat la seva aprensió.\nFICMA – Festival Internacional de Cinema de Medi Ambient de Catalunya – convida L’ALTERNATIVA – Festival de Cinema Independent de Barcelona\nSala Petita de l’Auditori Felip Pedrell, pg. Ribera, 11, Tortosa, a les 22 h\nDir.: Javier Corcuera, Espanya, 2005, 90’, vose, Betacam\nEls mandataris George Bush, José María Aznar i Tony Blair van declarar sense cap mena de dubte que Iraq posseïa armes de destrucció massiva que podien posar en perill el món. Es van iniciar mobilitzacions contra la guerra i un grup d’espanyols, entre ells Javier Corcuera, van decidir anar-hi i gravar la vida quotidiana de la població a Bagdad. En esclatar la guerra va marxar-ne, però hi va tornar l’any següent per buscar les mateixes persones. Ens mostra una població que utilitza qualsevol fórmula per sobreviure, convivint amb l’horror quotidià.\nCartell del Dia dels Festivals de Cinema


Militants d'ERC insisteixen en la necessitat de consultar a les bases sobre la investidura de Sánchez La República\nMilitants d’ERC insisteixen en la necessitat de consultar a les bases sobre la investidura de Sánchez\nAsseguren que -en molt poc temps- ja tenen el suport d’una setantena de persones i demanen al partit que es replantegi el seu posicionament pel que fa a temes clau\nMarina Bou Cabero 03/07/2019\n“No som un corrent crític ni alternatiu, som militants d’ERC”. Amb aquestes paraules ha presentat Quim Bosch al Col·lectiu Primer d’octubre, que pretén enviar “un missatge en clau interna, que pot tenir interès a l’exterior, però que està adreçat a fer una reflexió entre nosaltres”. Una reflexió sobre la investidura de Pedro Sánchez i el paper que han de jugar els militants d’Esquerra Republicana en la decisió del grup parlamentari a Madrid, l’executiva del partit i el Consell Nacional i per la qual aquest col·lectiu -que es posiciona clarament pel ‘No’ al PSOE- reclama a la direcció que pregunti a les bases mitjançant una consulta telemàtica abans del 23 de juliol.\nAixí es desprèn d’un manifest que ha llegit una altra de les militants impulsores del moviment, Coia Tenas; tenint en compte que “no s’ha desenvolupat el reglament” necessari per tal que la recollida del 10% de les signatures de la militància pugui forçar una consulta. Creuen, doncs, que basant-se en els estatuts d’ERC hauria de ser l’executiva qui la impulsi de mutu propi. Al seu torn, Xavier Martínez -que ja va voler encapçalar una candidatura alternativa dels republicans a Barcelona pel 26-M per la manera com va ser escollit alcaldable Ernest Maragall- ha insistit, amb tot, que aquest col·lectiu no pretén desbancar l’actual direcció de la formació i que defensa la seva posició oficial plasmada a la ponència política que es va aprovar en la darrera conferència nacional.\nEn aquest sentit, de fet, tot el col·lectiu apunta que ha detectat un debat en la militància pel que fa a la investidura de Pedro Sánchez i el seu objectiu és que ERC -que “sempre ha estat un partit assembleari”- recuperi la manera de fer que ara han fet seva altres partits com els comuns. Enric Pujol, el darrer militant que ha parlat per la premsa, ha recordat de fet que van ser les assemblees locals i territorials les que anys enrere “van tombar la posició del partit respecte l’Estatut”. Pel que fa al suport rebut per la militància, el col·lectiu ha constatat que hi ha voluntat d’expressar-se i que almenys una setantena de persones d’arreu del territori els han fet costat.\nD’altra banda, el Col·lectiu Primer d’octubre reclama que ERC segueixi lluitant per l’1-O (una data de la qual diuen no apropiar-se) “com va aprovar la militància després d’un procés exemplarment deliberatiu” i que s’apliqui la ponència política com el document que els dóna sobirania; així com que s’abandoni l’estratègia de diàleg amb un Estat que “no té cap voluntat de negociació” pel que fa a la independència de Catalunya i que “segueix aportant arguments pel ‘No’ com el recent nomenament de Borrell” . També han apuntat que el Govern de la Generalitat no hauria d’actuar com un “govern gestor d’una Comunitat Autònoma” i que cal “obrir un debat constituent” i -en relació a l’estratègia d’ampliar la base- “no renunciar als nostres principis per veure si podem incloure altra gent sota un paraigua descafeïnat”. En aquest sentit, defensen una estratègia de bloqueig a l’Estat espanyol “fins que Catalunya no assumeixi la seva plena sobirania”. “Animem als independentistes a què es facin militants d’ERC i ens ajudin entre tots a portar la bandera de l’1-O”, han conclòs, per a fer una crida a la “unitat estratègica” per a actuar amb “sentit d’Estat” (sobretot, fora de Catalunya) i “obrir-se sense desatendre al bloc independentista”.\nLa direcció, segons han assegurat, està buscant una data per a poder mantenir una reunió i ja s’han mantingut alguns contactes que els fan “confiar que ens escoltarà”. En aquest sentit, Xavier Martínez ha negat cap confrontació amb el partit i ha defensat que hi pugui haver “debat i pluralitat” pel que fa a la “necessitat de millorar els mecanismes interns” d’una formació massa jerarquitzada i on manca transparència pel que fa a la presa de decisions. “Els vots de la militància, siguin els que siguin, els donaran força per a negociar a Madrid”, ha sentenciat per a aclarir que “la nostra existència no depèn de la investidura” sinó de l’aplicació del mandat de l’1-O i del document de la ponència política d’ERC”. La prioritat és, doncs, “no tornar a la realitat autonòmica anterior a l’1-O”.